Manfred Kokot

Manfred Kokot (* 3. január 1948, Templin) je bývalý východonemecký atlét, ktorý sa venoval šprintom. Je držiteľom striebornej medaily z Letných olympijských hier 1976 v štafete na 4x100 metrov.

 Kariéra 
V roku 1971 prekonal európsky rekord v behu na 100 m časom 10,0 sekundy a v roku 1973 prekonal halový svetový rekord v behu na 50 m časom 5,61 sekundy.

 Letné olympijské hry 
Na Letných olympijských hrách 1972 v Mníchove skončila štafeta Nemeckej demokratickej republiky v zložení Manfred Kokot, Bernd Borth, Hans-Jürgen Bombach a Siegfried Schenke na 5. mieste časom 38,90 sekundy.

Na Letných olympijských hrách 1976 v Montreali získal striebornú medailu v tímovej súťaži v štafete na 4x100 metrov časom 38,66 sekundy. Štafeta Nemeckej demokratickej republiky v zložení Manfred Kokot, Jörg Pfeifer, Klaus-Dieter Kurrat a Alexander Thieme zaostala za víťazným tímom Spojených štátov o 33 stotín sekundy a pred tretím tímom Sovietskeho zväzu mala náskok 0,12 sekundy.

 Komentár Karola Poláka 
Do československého povedomia sa Manfred Kokot zapísal vďaka provokatívnej poznámke komentátora Karola Poláka: „Podľa očakávania zvíťazil Manfred Kokot z NDR. A naši, bohužiaľ, dobehli predposledný a posledný. Aká škoda, že aj u nás doma nemáme takýchto Kokotov!“Polák uměl bavit. Aj vtáci chodia pešo, hlásil ze zamlženého stadionu - idnes.cz

 Referencie 

 Externé odkazy 
 Manfred Kokot na stránke Medzinárodnej asociácie atletických federácií 
 Manfred Kokot na stránke sports-reference.com 

Kategória:Bežci NDR
Kategória:Bývalí držitelia svetových rekordov
Kategória:Osobnosti z Templinu